Lektionsplan: Hellig krig

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (2 lektioner) | Videntilegnelse om islam | Eleven kan reflektere over hovedtræk i verdensreligioner og livsopfattelser med betydning for Danmark (kristendomskundskab) | Jeg kan   * besvare spørgsmål om islam. * sammenligne islam og kristendom. | * Læreren gennemgår de centrale begreber, som eleverne får udleveret (bilag 1), og bagefter spiller de ”Islams begreber” (bilag 2). Formålet er at sikre, at eleverne har en forforståelse, når de skal læse om islam samt, at eleverne herfra i forløbet kan arbejde selvstændigt og i eget tempo. * Eleverne læser artiklerne om islam, islams trosgrundlag, tilblivelse og historie (materialeoversigt 1-4) * Eleverne laver Multiple Choice test (bilag 3). Svararket afleveres til læreren. * Eleverne udfylder skemaet ”Ligheder og forskelle på islam og kristendom” (Bilag 4). For at få mere information om kristendommen kan de søge deres viden på www.religionsfaget.dk. |  |
| 2  (1-2 lektioner) | Korstog og Hellig krig | Eleven kan forklare historiske forandringers påvirkning af samfund lokalt, regionalt og globalt (historie)  Eleven kan redegøre for betydningen af centrale grundbegreber og værdier i verdensreligioner og livsopfattelser (kristendomskundskab) | Jeg kan   * redegøre for begreberne: ”Korstog”, Jihad, terror, martyrer, korstog og religionskrig. * give eksempler på, hvordan politikere og andre aktører i dag bruger begrebet hellig krig. * angive årsager til hellig krig | * Eleverne læser artiklerne: ”Korstogene” og ”Korstog og kristendom” (materialeoversigt 5+6) * Eleverne arbejder i grupper med opgaven ”Korstog i dag?” (materialeoversigten 7). Opgaven indeholder to links, som eleverne skal bruge, men som ikke er listet op på materialeoversigten, da den er en del af opgaven ”Korstog i dag? ” * Eleverne angiver årsager til Hellig krig: * Hvilke årsager har der været i fortiden? * Hvilke årsager er der i dag? * Hvilke årsager kunne der være i fremtiden? |  |
| 3  (2 lektioner) | 11. september og Jihad | Eleven kan bruge kanonpunkter til at skabe historisk overblik og sammenhængsforståelse (historie) | Jeg kan   * redegøre for, hvad der skete den 11. september 2001, og hvad konsekvensen heraf var. * redegøre for hvilke holdninger, der var til begivenhederne den 11. september 2001. * diskutere og reflektere over indholdet i ”Jihad - kampen for Islam” | * Eleverne læser artiklen: ”11. september 2001” og ser derefter de to videoklip ”Nyhederne 11. september 2001” og ”Osama/Usama bin Laden on 9/11” (materialeoversigten nr. 8+10+11). Der knytter sig en dansk oversættelse til sidstnævnte video (bilag 5) * Eleverne besvarer spørgsmålene: * Hvad skete der den 11. september 2001? * Hvad mener amerikanerne om terrorangrebet? * Hvad mener Osama bin Laden om Terror-angrebet? * Eleverne læser artiklen: ”Jihad - kampen for Islam” og understreger vigtige ting i teksten. Herefter stiller de undringsspørgsmål til teksten. (materialeoversigten nr. 16) * Diskussion og debat i grupper af 3-4: I grupperne skiftes eleverne til at læse et af deres undringsspørgsmål op, og sammen prøver de at finde et svar. * Alle i gruppen skriver spørgsmålet ned og skriver det svar, de hver især kommer frem til EFTER diskussionen. |  |
| 4  (2 lektioner) | IS og Terror | Eleven kan forklare historiske forandringers påvirkning af samfund lokalt, regionalt og globalt (historie)  Eleven kan udarbejde løsningsforslag på historiske problemstillinger med afsæt i udvalgte kilder | Jeg kan   * Beskrive Islamisk Stat * forklare hvorfor IS fører hellig krig * argumentere for, hvorfor Danmark bør og ikke bør deltage i krigen mod IS * tage stilling til, om man kan og bør forhandle med IS for at få stoppet krigen. * vurdere konsekvenserne af, at man forsøger at knuse IS | * Eleverne læser artiklen: Islamisk stat (materialeoversigten nr. 9) * Eleverne ser videoerne om Islamisk stat (materialeoversigten nr. 12-13) * Svar på spørgsmålene: * Beskriv med egne ord, hvad Islamisk Stat er. * Hvorfor fører Islamisk Stat Hellig krig? * Hvad synes du om Islamisk stat? Begrund dit svar * Eleverne læser artiklen: ”Teknisk set er vi ikke i krig, men i en kamp vi gerne vil vinde” og ser videoen: ”Khader: Derfor er Islamisk Stat er farlig” (materialeoversigten nr. 14+15) * Eleverne besvarer spørgsmålene:   - hvilke argumenter er der for og imod, at Danmark deltager i krigen mod IS? (Brug både artiklen og dine egne holdninger).  - Kan man forestille sig, at man gennem forhandling kan finde frem til en løsning på problemet med IS?  Begrund dine svar.   * Eleverne skal tage stilling til disse 7 udsagn i forhold til, om de er enige eller uenige og skal begrunde deres svar. * “Terrororganisationen IS er en rædselsfuld og en brutal terrororganisation." * "IS har ret til at gå i hellig krig for det de tror på – det er der så mange andre der også gør." * "IS udgør en trussel mod Danmark og også mod vores allierede – derfor skal vi alle sammen bekæmpe IS ” * "Danmark burde også sende landtropper til Syrien og Irak." * "Danmark skal slet ikke blande sig. IS gør også gode ting for mange muslimer” * "Det her er en kamp mellem Vesten og islam." * "Mellemstatslige organisationer (fx NATO, EU, FN etc.) skal spille en rolle i konflikter som denne." |  |

NB! 1 lektion = 45 min.

# Forslag til:

## Undervisningsdifferentiering

Forløbet lægger op til, at den enkelte elev selv styrer sin arbejdsproces og i samråd med læreren tilpasser læringsmålene. Der er læringsmål, der opererer på et højere taksonomisk niveau, f.eks. at tage stilling og vurdere. For svage elever er det vigtigt, at der formuleres ”tegn på læring”, der spænder fra det redegørende til det vurderende/perspektiverende niveau.

Under hvert modul er noteret antal lektioner. Disse må betragtes som værende vejledende, idet nogle elever skal bruge mere eller mindre tid. Da de er selvkørende er dette dog ikke et problem for det videre arbejde.

## Evalueringsformer

Det er hensigtsmæssigt, at eleverne får udleveret en oversigt med aktiviteter og læringsmål, der indgår i forløbet. Det anbefales, at eleverne får disse i digital form og f. eks. anvender google-drev, hvorfra de nemt kan kopiere modulerne ind, trykke på links og besvare i dokumentet under spørgsmålene. Det anbefales også, at eleverne fra begyndelsen af forløbet deler deres dokumenter med læreren, så han kan følge elevernes arbejdsproces. Erfaringsmæssigt er langt størstedelen af eleverne selvkørende i forløbet, og derfor er der også i undervisningstiden tid til, at læreren kan udføre den løbende evaluering og give den nødvendige feedback og evt. opstille nogle individuelle læringsmål for eleverne.

Bilag 1: Begreber til ”Hellig krig”

Forklaringer på begreberne er hentet fra Wikipedia.

**Trosbekendelser**: En formulering, hvor man kan læse, hvad man tror på inden for en religion. Den kristne lyder: “Vi forsager djævelen… ”. Den muslimske lyder: Der er ingen Gud uden Allah, og Muhammed er Hans sendebud”.

**Kalifat/Kalif**: Kalifat er en islamisk statsform, der samler alle verdens muslimer under en og samme politiske enhed. Denne enhed er regeret af en leder, der kaldes Kaliffen. Kaliffen er både åndelig, religiøs, politisk og militær leder. Det er ønsket om et kalifat, der driver IS. Et kalifat vil i udgangspunkt være styret af sharialovgivning.

**Islamiske grupper:** Der er forskel på islamiske grupper og islamistiske grupper. Sidstnævnte er særligt radikale muslimer, dvs. muslimer med meget hårde, ekstreme og hårdnakkede syn på islam. De fortolker koranen meget bogstaveligt. De udgør en meget lille del af verdens ca. 1,6-2 mia. muslimer.

**En stat:** Et område med egen regering eller et statsoverhoved f. eks en konge. Staten bestemmer selv over området, som i højere eller mindre grad er geografisk afgrænset i form af landegrænser. Staten skal også have en fastboende befolkning og så skal den være anerkendt som stat og kan have officielle forbindelser til andre stater.

**Koranen:** Muslimernes hellige bog. Svarende til de kristnes bibel.

**Sekulær/sekulariseret samfund:** Et samfund, hvor religion og love holdes adskilt. Det vil sige, det er ikke religionen, der bestemmer landets love.

**Sharia**: Med sharialovgivning bygger samfundets love og regler direkte på koranen. Det svarer til at sige, at Koranen er Grundloven.

**Moskeer:** Muslimernes kirker

**Korstog**: Kristen hellig krig, der blev ført fra 1096 og nogle hundrede år frem.

**Muhammed**: Muslimernes vigtigste og største profet. En anden, mindre vigtig profet, er Jesus. Hverken Muhammed eller Jesus er Allahs/Guds søn: Allah U Akbar = Der er kun én Gud (Allah)

**Treenigheden**: En tanke der tilhører kristendommen. Det er troen på “Faderen, sønnen og Helligånden”.

**Jihad:** Betyder “stræbe” eller “anstrenge sig”. Det er fejlagtigt at tro, at ordet betyder “hellig krig”. Alle muslimer forpligter sig på Jihad, og det betyder i virkeligheden bare, at man anstrenger sig for at være en god muslim f. eks ved at give almisser, bede 5 gange om dagen, faste i Ramadanen og opføre sig pænt. Jihad kan også være at gå i hellig krig.

**Al-Qaeda:** Terror-organisation, der hører hjemme i Afghanistan og dele af Pakistan. Tidligere leder var Osama bin Laden. Al-Qaeda stod bag terrorangrebene 11. september 2001.

**Terrorisme**: Vold der ofte er rettet mod uskyldige og civile. Volden virker ofte meningsløs, men det er den ikke. Dens primære formål er at skabe frygt. Den udøves af enkeltpersoner eller grupper for at lægge pres på at gennemtvinge politiske forandringer, for at skabe opmærksomhed om et politisk eller religiøst budskab.

**Hadith**: En kort beretning om profeten Muhammeds handlinger og udtalelser i forskellige situationer. Hadith er også betegnelsen for hele samlingen af hadither. Man kan altså i Hadith læse om, hvordan Muhammed opførte sig, og hvilke holdninger han havde til en masse ting, som man ikke direkte kan læse om i koranen.

**Kabaen:** Kabaen er muslimernes vigtigste helligdom. Det er en stor bygning som indeholder ”den sorte sten”. Under pilgrimsfærden besøger millioner muslimer hvert år Kabaen, hvor de berører og kysser den sorte sten. Kabaen ligger i Mekka – Det er også imod denne by, at alle muslimer beder.

**Det Osmanniske Rige:** Et tyrkisk rige der eksisterede fra 1299-1922. Da riget var størst strakte det sig fra Wien i nord, til Iran i øst, hele den arabiske halvø mod syd og det meste af Nordafrika i vest. Hovedstaden Konstantinopel hedder i dag Istanbul.

**Patriarkalsk:** Ordet betyder “mandedomineret”. I et patriarkalsk samfund er det manden, der bestemmer, og kvinden er i mere eller mindre grad undertrykt. Patriarken er faderen i huset, og han sætter reglerne for hjemmet. Inden for kristendommen tales der om Patriarkerne, og her menes der de mænd, der er stamfædre til jødedommen og kristendommen.

Bilag 2: Islams begreber - spil

Print nedenstående ark ud og fordel dem mellem eleverne. De skal derefter matche begreb med begrebsforklaring. Når alle har fundet den, der har deres match, læses begreberne op og forklares på skift i klassen.

|  |  |
| --- | --- |
| Trosbekendelser | En formulering, hvor man kan læse, hvad man tror på inden for en religion, Den kristne lyder: “Vi forsager djævelen…”. Den muslimske lyder: Der er ingen Gud uden Allah, og Muhammed er Hans sendebud”. |
| Kalifat/Kalif | En islamisk statsform, der samler alle verdens muslimer under en og samme politiske enhed. Denne enhed er regeret af en leder, der kaldes Kaliffen. Kaliffen er både åndelig, religiøs, politisk og militær leder. Det er ønsket om et kalifat, der driver IS. Et kalifat vil i udgangspunkt være styret af sharialovgivning. |
| Islamiske grupper | Er særligt radikale muslimer, dvs. muslimer med meget hårde, ekstreme og hårdnakkede syn på islam. De fortolker koranen meget bogstaveligt. De udgør en meget lille del af verdens ca. 1,6-2 mia. muslimer. |
| En stat | Et område med egen regering eller et statsoverhoved f. eks en konge. Staten bestemmer selv over området, som i højere eller mindre grad er geografisk afgrænset i form af landegrænser. Staten skal også have en fastboende befolkning og så skal den være anerkendt som stat og kan have officielle forbindelser til andre stater. |
| Koranen | Muslimernes hellige bog. Svarende til de kristnes bibel. |
| Sekulær/sekulariseret samfund | Et samfund, hvor religion og love holdes adskilt. Det vil sige, det er ikke religionen, der bestemmer landets love. |

|  |  |
| --- | --- |
| Sharia | Med sharialovgivning bygger samfundets love og regler direkte på koranen. Det svarer til at sige, at Koranen er Grundloven. |
| Moskeer | Muslimernes kirker |
| Korstog | Kristen hellig krig, der blev først fra 1096 og nogle hundrede år frem. |
| Muhammed | Muslimernes vigtigste og største profet. En anden, mindre vigtig profet, er Jesus. Hverken Muhammed eller Jesus er Allahs/Guds søn: Allah U Akbar = Der er kun én Gud (Allah) |
| Treenigheden | En tanke der tilhører kristendommen. Det er troen på “Faderen, sønnen og Helligånden”. |

|  |  |
| --- | --- |
| Jihad: | betyder “stræbe” eller “anstrenge sig”. Det er fejlagtigt at tro, at ordet betyder “hellig krig”. Alle muslimer forpligter sig på, at man anstrenger sig for at være en god muslim f. eks ved at give almisser, bede 5 gange om dagen, faste i Ramadanen og opføre sig pænt. Jihad kan også være at gå i hellig krig. |
| Al-Quada | Terror-organisation, der hører hjemme i Afghanistan og dele af Pakistan. Tidligere leder var Osama bin Laden. Al-Quada stod bag terrorangrebene 11. september 2001. |
| Terrorisme | Vold der ofte er rettet mod uskyldige og civile. Volden virker ofte meningsløs, men det er den ikke. Dens primære formål er at skabe frygt. Den udøves af enkeltpersoner eller grupper for at lægge pres på at gennemtvinge politiske forandringer, for at skabe opmærksomhed om et politisk eller religiøst budskab. |
| Hadith | En kort beretning om profeten Muhammeds handlinger og udtalelser i forskellige situationer. Hadith er også betegnelsen for hele samlingen af hadither. Man kan altså i Hadith læse om, hvordan Muhammed opførte sig, og hvilke holdninger han havde til en masse ting, som man ikke direkte kan læse om i koranen. |
| Kabaen | Kabaen er muslimernes vigtigste helligdom. Det er en stor bygning som indeholder ”den sorte sten”. Under pilgrimsfærden besøger millioner muslimer hvert år Kabaen, hvor de berører og kysser den sorte sten. Kabaen ligger i Mekka – Det er også imod denne by, at alle muslimer beder. |
| Det Osmanniske Rige | Et tyrkisk rige der eksisterede fra 1299-1922. Da riget var størst strakte det sig fra Wien i nord, til Iran i øst, hele den arabiske halvø mod syd og det meste af Nordafrika i vest. Hovedstaden, Konstantinopel, hedder i dag Istanbul. |
| Patriarkalsk | Ordet betyder “mandedomineret”. I et patriakalsk samfund, er det altså mændene der bestemmer, og kvinderne er i mere eller mindre grad undertrykte. Inden for kristendommen tales der om Patriarkerne, og her menes der de mænd, der er stamfædre til jødedommen og kristendommen. |

Bilag 3: Multiple Choice

1) Hvor mange muslimer er der i alt i verden?

|  |  |  |  |
| --- | --- | --- | --- |
| ca. 1 million | ca. 2 millioner | Ca. 1 milliard | ca. 2 milliarder |

2) Hvor mange muslimer er der i alt i Danmark?

|  |  |  |
| --- | --- | --- |
| Ca. 2 millioner svarende til 40% af befolkningen | Ca. 400.000 svarende til 8% af befolkningen | ca. 200.000 svarende til 4% af befolkningen |

3) Hvordan skal muslimer lovprise Allah?

|  |  |  |
| --- | --- | --- |
| Gennem ofringer, både dyr og mennesker | Gennem Hellig Krig | Gennem bøn, faste og pilgrimsfærd |

4) Hvad er den vigtigste kilde til Islam, hvor man kan læse om, hvad Islam går ud på?

|  |  |  |
| --- | --- | --- |
| Muhammeds Åbenbaringer | Koranen | Hadith |

5) Hvem modtog de åbenbaringer, der er nedskrevet i Koranen?

|  |  |  |
| --- | --- | --- |
| Det gjorde Jesus | Det gjorde Muhammed | Det gjorde Hadith |

6) Hvad er Hadith?

|  |  |  |
| --- | --- | --- |
| Tekstsamling der beskriver, hvordan Muhammed opførte sig da han levede | Tekstsamling der beskriver, hvordan Muhammed fik sine åbenbaringer fra Allah | Tekstsamling der beskriver, hvordan man skal føre Hellig Krig mod de vantro |

7) Hvordan blev verden skabt i følge muslimerne?

|  |  |  |
| --- | --- | --- |
| Allah skabte verden ved at lave "The Big Bang" | Allah og Muhammed skabte verden på 7 dage | Allah skabte verden på 6 dage |

8) Hvem var i følge muslimerne, det første menneske på jorden?

|  |  |  |
| --- | --- | --- |
| Muhammed | Hadith | Adam |

9) Hvem er i følge Islam den sidste profet?

|  |  |  |
| --- | --- | --- |
| Jesus | Muhammed | Hadith |

10) Hvordan lyder den muslimske trosbekendelse?

|  |  |  |
| --- | --- | --- |
| Der er ingen Gud uden Allah, og Muhammed er Hans sendebud | Allah er den eneste gud, og ham bønfalder vi i bøn | Allah og Muhammed, verdens skabere og menneskets vejledere |

11) Hvordan lyder den kristne trosbekendelse?

|  |  |  |
| --- | --- | --- |
| Der er kun en gud, og Jesus er Hans søn | Den almægtige Fader, vor herrer, der skabte jorden og gav den liv....(fortsættes) | Vi forsager djævelen og alle hans gerninger og alt hans væsen....(fortsættes) |

12) Hvor mange gange om dagen beder en muslim?

|  |  |  |  |
| --- | --- | --- | --- |
| en gang dagligt | 2-3 gange dagligt | 5 gange dagligt | Det er helt frivilligt, men min. 3 gange om dagen |

13) Hvad befaler Allah, at alle mennesker skal betale?

|  |  |  |
| --- | --- | --- |
| Almisse | Skat | Ofrer-penge |

14) Hvad sker der i den religiøse måned Ramadanen?

|  |  |  |
| --- | --- | --- |
| Muslimerne fejrer nytåret med en stor fest | Muslimerne drager i Hellig Krig | Muslimerne faster |

15) Hvad har alle muslimer pligt til at gøre mindst en gang i deres liv?

|  |  |  |  |
| --- | --- | --- | --- |
| At tage på pilgrimsfærd | At drage i Hellig Krig | At ofre et lam til Allah | At give almisse |

16) Hvornår grundlægges Islam som religion?

|  |  |  |
| --- | --- | --- |
| I begyndelsen af 600-tallet | I midten af 600-tallet | I slutningen af 600-tallet |

17) Hvornår døde Muhammed?

|  |  |  |
| --- | --- | --- |
| år 605 | år 632 | år 679 |

18) Hvad er Kalifatet?

|  |  |  |
| --- | --- | --- |
| Det er en del af Koranen, hvor man kan læse om Hellig Krig | Det er en Islamisk statsform | Det er det arabiske ord for de åbenbaringer, som Muhammed modtog fra Allah |

19) Hvornår startede kampen om Jerusalem, hvor muslimer og kristne var i krig?

|  |  |  |
| --- | --- | --- |
| år 667 | år 1095 | år 1845 |

20) Hvad er det Osmanniske Rige?

|  |  |  |
| --- | --- | --- |
| Et Tyrkisk rige der eksisterende fra ca. 600-1600 | Et tyrkisk rige som Muhammed grundlagde og som stadig eksisterer | Et tyrkisk rige der opstod i 1299 og falder i forbindelse med 1. verdenskrig |

.

Bilag 4: Sammenlign islam og kristendom

Ved at bruge de 4 artikler som du har læst om islam, skal du nu se på, hvilke ligheder og forskelle der er mellem islam og kristendommen. For at få mere information om kristendommen kan du søge din viden f. eks på [www.religionsfaget.dk](http://www.religionsfaget.dk). Du skal bruge skemaet herunder.

|  |  |  |
| --- | --- | --- |
| Emne | Kristendom | Islam |
| Antal troende i verden |  |  |
| Den hellige bog |  |  |
| Den vigtigste profet |  |  |
| Hvordan blev verden skabt |  |  |
| Hvem var det første menneske på jorden |  |  |
| Hvem er den Sidste profet? |  |  |
| Trosbekendelsen |  |  |
| Grundlagt |  |  |
| Syn på Hellig krig |  |  |

Bilag 5: Oversættelse af Osama bin Laden tale om 11. september 2001

Begivenhederne den 11. september er blot en reaktion på den fortsatte uretfærdighed og undertrykkelse, der praktiseres imod vores sønner i Palæstina, Irak og i Somalia og det sydlige Sudan og andre steder som Kashmir og Assam.

Denne sag vedrører hele Den Islamiske Nation (Umma´en): Det påhviler folket at vågne op fra deres søvn og skynde sig at udtænke en løsning på dette katastrofale problem, der truer hele menneskeheden i dag. Dem, der fordømte disse operationer, ser isoleret på begivenheden og har undladt at forbinde dem til tidligere begivenheder, og de ser ikke på de årsager, der fører til dette resultat, så deres synspunkt er snævert. Deres holdninger ikke er i overensstemmelse med og ikke baseret på hverken en religiøs, juridisk og end ikke et rationelt perspektiv.

De så kun Amerika og medierne, som kritiserede disse handlinger, og de bakkede op om denne kritik. Det de gjorde minder om historien om ulven, der mødte et nyfødt lam. Ulven sagde til lammet: ”Det var dig, der gjorde mit vand beskidt sidste år”. Lammet svarede: ”Det var ikke mig”. Ulven insisterede: ”Det var dig”. Så sagde lammet til ham: ”Men jeg blev født i år”. Ulven sagde: ”Så må det have været din mor” og så åd den lammet. Og hvad kunne den stakkels mor gøre, da hun så sin søn blive flået i småstykker mellem ulvens tænder? Drevet af moderkærlighed stangede hun ulven. Naturligvis påvirkede dette ikke ulven, men alligevel råbte den højt: ” Se, en terrorist”. Så trådte alle papegøjerne til og gentog, hvad ulven havde sagt og sagde: ”Ja, vi fordømmer moderfårets handlinger mod ulven”.

Hvor var I, da ulven spiste sønnen af dette får? De velsignede og succesfulde angreb er blot en reaktion på, hvad der skete i vores lande – i Palæstina, i Irak og andre steder.